stanford-oval/wikipedia huggingface dataset:
ฟู่ เซิง

| ฟู่เซิง Alexander Fu Sheng |
| --- | --- |
ชื่อจีน: 傅聲 (จีนตัวเต็ม)
ชื่อจีน: 傅声 (จีนตัวย่อ)
พินอิน: Fù Shēng (จีนกลาง)
ยฺหวิดเพ็ง: Fu6 Sing1 (กวางตุ้งมาตรฐาน)
เกิด: 20 ตุลาคม ค.ศ. 1954(1954-10-20) ฮ่องกง
ตาย: 7 กรกฎาคม ค.ศ. 1983(1983-07-07) (28 ปี) ฮ่องกง
อาชีพ: นักแสดง
ปีทำงาน: ช่วงปี 1972–1983
คู่สมรส: เจนนี่ เจิง (1977 – 7 กรกฎาคม 1983)
ฟู่ เซิง หรือ อเล็กซานเดอร์ ฟู่ เซิง (จีน: 張富聲) เป็นนักแสดงชาวฮ่องกง ที่มีชื่อเสียงจากการรับบทเป็น ก๊วยเจ๋ง ในภาพยนตร์ไตรภาค ชุด มังกรหยก
ประวัติ

ฟู่เซิง คือนักแสดงที่มีความสามารถเฉพาะตัว มีความแคล่วคล่องในบทแอ๊คชั่นเป็นพิเศษ บุคลิกของเขาที่ดูร่าเริงสนุกสนานทำให้เขาได้รับบทเด็กหนุ่มจอมทะเล้นอยู่เสมอ ๆ เขาเป็นนักแสดงที่เกิดขึ้นเพราะการส่งเสริมของจางเชอะและเริ่มได้รับบทนำตั้งแต่ช่วงยุค 70 การมาถึงของเขาทำให้นักแสดงขาประจำของจาง เชอะอย่าง เดวิด เจียง และ ตี้ หลุง ค่อย ๆ ลดบทบาทไป พอดีกับที่เป็นช่วงที่จางเชอะเริ่มทำหนังแนวหมัดมวย (Martial Arts) มากขึ้น ซึ่งเขามีคุณสมบัติที่ครบถ้วนมากกว่า
ฟู่เซิงเป็นลูกของนักธุรกิจที่มีชื่อเสียง เคยฝึกคาราเต้และยูโดตอนย้ายไปอยู่ฮาวาย
ประวัติ > บทประจำตัวที่ได้รับ

ในหนังมวยของจาง เชอะแม้ฟู่เซิงจะรับบทบาทที่หลากหลายแต่ส่วนใหญ่มักจะเป็นหนังที่มีฉากหลังเป็นช่วงปลายราชวงศ์ชิงรวมถึงกรณีการเผาวัดเส้าหลินไต้ของราชวงศ์แมนจู บทบาทหนึ่งที่เขาได้รับและแสดงจนกลายเป็นบทประจำตัวไปแล้วคือบทฟางซื่ออี้ (ปึงซีเง็ก) ที่เขารับบทนี้หลายครั้ง อย่างเช่นเรื่อง สิงห์คู่จอมสังหาร (Heroes Two) (1974) ที่เขารับบทนำเป็นครั้งแรก ยังมีบทบาทเดียวกันนี้ใน จ้าวพญายม (Men from the Monastery) (1974), 9 พยัคฆ์เจ้าพญายม (Shaolin Temple) (1976) และไอ้หนุ่มมนุษย์เหล็ก (The Shaolin Avengers (1978),
ใช่ว่าฟู่เซิงจะโดดเด่นแต่เฉพาะหนังหมดมวยของจาง เชอะแต่เพียงอย่างเดียว เขายังมีหนังในแนวทางอื่นที่สร้างชื่อให้กับเขาอีกไม่น้อย อาทิ การได้รับบทเป็นเซียวฮื้อยี้ ใน เดชเซียวฮื้อยี้ (The Proud Twins) (1979) และยังมีงานเด่นกับผู้กำกับซุนชังอย่าง ถล่ม 13 เจ้าอินทรี (The Avenging Eagle) (1978) และ ฤทธิ์ดาบหัก (The Deadly Breaking Sword) (1979) แต่เรื่องที่ทำให้ฟู่เซิงเป็นที่รู้จักกันมากที่สุดก็ยังเป็นผลงานงานของจางเชอะที่สร้างมาจากวรรณกรรมที่โด่งดังที่สุดของกิมย้งเรื่องมังกรหยก และฟู่เซิงรับบทเป็นก๊วยเจ๋งในไตรภาคมังกรหยก (The Brave Archer Trilogy) (1977, 1978, 1981) และเขายังมารับบทเอี้ยก่วยต่อใน มังกรหยก ภาค 4 (The Brave Archer and His Mate) (1982) แต่แล้วก่อนที่จะไปได้ไกลกว่านั้น เขาก็เสียชีวิตด้วยอุบัติเหตุทางรถยนต์ในปี 1983 นับเป็นความสูญเสียครั้งยิ่งใหญ่ของวงการหนังฮ่องกงเลยทีเดียว
ผลงานภาพยนตร์

Young People (1972) : ไอ้หนุ่ม 3 เสือ
Four Riders หรืออีกชื่อหนึ่งว่า Hellfighters of the East และ Strike 4 Revenge (1972) 4 เซียนประจัญบาน
Man of Iron หรืออีกชื่อหนึ่งว่า Warrior of Steel (1972)
Generation Gap (1973)
Police Force (1973)
Heroes Two หรืออีกชื่อหนึ่งว่า Kung Fu Invaders (1974) : สิงห์คู่ จอมสังหาร
Three Styles of Hung School's Kung Fu – A Demonstration Film of the Chinese Kung Fu (1974)
Na Cha The Great (1974)
Men from the Monastery หรืออีกชื่อหนึ่งว่า Disciples of Death and Dragon's Teeth (1974)
Friends (1974)
Shaolin Martial Arts หรืออีกชื่อหนึ่งว่า Five Fingers of Death (1974)
5 Shaolin Masters หรืออีกชื่อหนึ่งว่า The 5 Masters of Death (1974) : 5 พยัคฆ์หนุ่ม
Disciples of Shaolin หรืออีกชื่อหนึ่งว่า The Invincible One (1975)
Marco Polo หรืออีกชื่อหนึ่งว่า The Four Assassins (1975)
Boxer Rebellion หรืออีกชื่อหนึ่งว่า The Bloody Avengers (1976)
The Seven Man Army (1976)
The Shaolin Avengers หรืออีกชื่อหนึ่งว่า Invincible Kung Fu Brothers (1976)
New Shaolin Boxers หรืออีกชื่อหนึ่งว่า Demon Fists of Kung Fu (1976) : ไอ้หนุ่มไซลีฟู
Shaolin Temple หรืออีกชื่อหนึ่งว่า Death Chamber (1976) : 9 พญายม
The Naval Commandos (1977) : 5 พญายมสิงห์นาวี
Magnificent Wanderers หรืออีกชื่อหนึ่งว่า Magnificent Kung Fu Warriors (1977)
The Brave Archer หรืออีกชื่อหนึ่งว่า Kung Fu Warlords (1977)  : มังกรหยก
The Chinatown Kid (1977)
The Brave Archer 2 หรืออีกชื่อหนึ่งว่า Kung Fu Warlords Part II (1978)  : มังกรหยก ภาค 2
Avenging Eagle (1978)
Life Gamble (1979) : มีดสั้นสะท้านฟ้า
The Proud Twins (1979)
The Deadly Breaking Sword (1979)
Heroes Shed No Tears (1980) : 4 เซียนประจัญบาน
Heaven and Hell หรืออีกชื่อหนึ่งว่า Shaolin Hellgate (1980) : 4 เซียนประจัญบาน
Ten Tigers from Kwangtung (1980), Tam Ming : 10 จ้าวพยัคฆ์กวางตุ้ง หรือ (10 พยัคฆ์กวางตุ้ง ในปัจจุบัน)
Return of the Sentimental Swordsman (1981) : 4 เซียนประจัญบาน
The Brave Archer 3 หรืออีกชื่อหนึ่งว่า Blast of the Iron Palm (1982) : มังกรหยก ภาค 3
Legendary Weapons of China หรืออีกชื่อหนึ่งว่า Legendary Weapons of Kung Fu (1982) : 18 เจ้าอาวุธมหาประลัย
The Brave Archer and His Mate หรืออีกชื่อหนึ่งว่า Mysterious Island (1982)
The Fake Ghost Catchers (1982)
Cat vs Rat (1982), the Rat Bai Yu Tong
My Rebellious Son หรืออีกชื่อหนึ่งว่า Raging Tiger (1982)
Treasure Hunters หรืออีกชื่อหนึ่งว่า Master of Disaster (1982) : ฟู่เซิงยอดมังกร
Hong Kong Playboys (1983)
Eight-Diagram Pole Fighter หรืออีกชื่อหนึ่งว่า The Invincible Pole Fighters (1983)
Wits of the Brats (1984)
แหล่งข้อมูลอื่น

ฟู่ เซิง ที่อินเทอร์เน็ตมูวีเดตาเบส
Alexander Fu Sheng เก็บถาวร 2018-05-30 ที่ เวย์แบ็กแมชชีน at Hong Kong Cinemagic
Upcoming book on Alexander Fu Sheng
นครฮวาเหลียน

สำหรับเทศมณฑล ดูที่ เทศมณฑลฮวาเหลียน
| นครฮวาเหลียน 花蓮市 คาเร็งโก |
| --- | --- |
นครภายใต้เทศมณฑล
สถานที่ต่าง ๆ ในนครฮวาเหลียน
สมญา: ฮวาชื่อ (花市)

ที่ตั้งในเทศมณฑลฮวาเหลียน
นครฮวาเหลียนที่ตั้งในประเทศไต้หวัน
พิกัด: 23°58′20″N 121°36′23″E﻿ / ﻿23.97222°N 121.60639°E﻿ / 23.97222; 121.60639
ประเทศ: ประเทศไต้หวัน
มณฑล: มณฑลไต้หวัน
เทศมณฑล: เทศมณฑลฮวาเหลียน
การปกครอง
 • ประเภท: นครภายใต้เทศมณฑล
 • นายกเทศมนตรี: Wei Chia-hsien (ก๊กมินตั๋ง)
พื้นที่
 • ทั้งหมด: 29.41 ตร.กม. (11.36 ตร.ไมล์)
ประชากร (ธันวาคม 2014)
 • ทั้งหมด: 106,368 คน
 • ความหนาแน่น: 3,600 คน/ตร.กม. (9,400 คน/ตร.ไมล์)
เขตเวลา: UTC+8 (CST)
รหัสไปรษณีย์: 970
เขตการปกครอง: 45 หมู่บ้าน
เว็บไซต์: www.hualien.gov.tw
นครฮวาเหลียน (จีน: 花蓮市; พินอิน: Huālián Shì; เวด-ไจลส์: Hua¹-lien² Shih⁴; เป่อ่วยยี: Hoa-lian-chhī หรือ Hoa-liân-chhī) เป็นนครภายใต้เทศมณฑล และศูนย์กลางการปกครองของเทศมณฑลฮวาเหลียน ประเทศไต้หวัน ตั้งอยู่บนชายฝั่งทะเลตะวันออกของเกาะไต้หวันบนมหาสมุทรแปซิฟิก และมีประชากรจำนวน 106,368 คน
ชื่อ

จากบันทึกทางประวัติศาสตร์ของเทศมณฑลฮวาเหลียน (花蓮縣志) บันทึกว่าเมืองนี้เดิมเรียก "กีไหล" [Kiray] (จีน: 奇萊; เป่อ่วยยี: Kî-lâi) มาจนถึงต้นศตวรรษที่ 20 ซึ่งชื่อนี้เกี่ยวข้องกับชาวพื้นเมืองไต้หวันที่ชื่อว่า ชาว Sakiraya
หลังจากที่ไต้หวันตกอยู่ใต้การปกครองของญี่ปุ่นในปี 1895 ผู้สำเร็จราชการไต้หวันได้พยายามเปลี่ยนชื่อเพราะคำว่า "กีไหล" นั้นออกเสียงเหมือนกับคำภาษาญี่ปุ่นที่แปลว่า "ไม่ชอบ" (ญี่ปุ่น: 嫌い; โรมาจิ: kirai) และในท้ายที่สุดก็ได้เปลี่ยนชื่อเป็น "คาเร็งโก" หรือท่าเรือคาเร็ง (ญี่ปุ่น: 花蓮港; โรมาจิ: Karenkō) ต่อมาหลังสงครามโลกครั้งที่ 2 สาธารณรัฐจีนที่นำโดยก๊กมินตั๋ง ได้รับเอาตัวอักษรคันจิมาใช้เป็นชื่อ แต่ย่อให้สั้นลงเหลือแค่ "คาเร็ง" (ญี่ปุ่น: 花蓮; โรมาจิ: Karen) หรือในภาษาจีนกลางอ่านว่า ฮวาเหลียน
ประวัติศาสตร์

มีชาวสเปนมาสร้างเหมืองทองคำในฮวาเหลียนเมื่อปี 1622 ต่อมาเริ่มมีการตั้งรกรากถาวรเมื่อปี 1851 ชาวนาชาวจีนฮั่นราว 2,200 คนนำโดย หวง อาเฟิ่ง (黃阿鳳) เดินทางจากไทเปมายังเฟิงชวัน (豐川; ปัจจุบันเป็นพื้นที่ใกล้กับสถานีรถไฟฮวาเหลียน) ในปี 1875 มีชาวนาจำนวนที่มากขึ้นซึ่งนำโดย หลิน ชางอัน (林蒼安) เดินทางจากอี๋หลานมาตั้งรกรากที่เฟิงชวัน[ต้องการอ้างอิง]
เมื่ออยู่ภายใต้การปกครองของญี่ปุ่น ได้มีการก่อตั้ง เมืองคาเร็งโก (ญี่ปุ่น: 花蓮港街) ขึ้นในปี 1920 ต่อมาในปี 1940 เมืองนี้ก็ได้ยกฐานะขึ้นเป็น นครคาเร็งโก ขึ้นกับจังหวัดคาเร็งโก
เมื่อวันที่ 25 ตุลาคม 1945 ญี่ปุ่นได้ส่งมอบไต้หวันให้กับสาธารณรัฐจีนที่อยู่ภายใต้การนำของรัฐบาลก๊กมินตั๋ง ต่อมาในเดือนมกราคม 1946 รัฐบาลก๊กมินตั๋งได้กำหนดให้นครฮวาเหลียนมีฐานะเป็นนครที่อยู่ภายใต้ปกครองของเทศมณฑลฮวาเหลียน และกำหนดให้เป็นศูนย์กลางการปกครองของเทศมณฑล
เมื่อวันที่ 3 เมษายน 2024 เกิดแผ่นดินไหวใหญ่ใกล้นครฮวาเหลียน
เมืองแฝดและเมืองพี่น้อง

นครฮวาเหลียนเป็นเมืองแฝดกับ
อุลซัน เกาหลีใต้ (1982)
โยนากูนิ ญี่ปุ่น (1982)
แอลบูเคอร์คี (Albuquerque) สหรัฐ (1983)
เบลวีว (Bellevue) สหรัฐ (1984)
เอาท์ชอร์น (Oudtshoorn) แอฟริกาใต้ (1985)
นครฮวาเหลียนมีความสัมพันธ์ฉันมิตรกับ
ทากาจิโฮะ ญี่ปุ่น (2005)
ไซปัน หมู่เกาะนอร์เทิร์นมาเรียนา สหรัฐ (2007)
ดูเพิ่ม

แผ่นดินไหวที่ฮวาเหลียน พ.ศ. 2561
แหล่งข้อมูลอื่น

คู่มือการท่องเที่ยว Hualien จากวิกิท่องเที่ยว (ในภาษาอังกฤษ)
ดูข้อมูลทางภูมิศาสตร์ที่เกี่ยวข้องกับ นครฮวาเหลียน ที่โอเพินสตรีตแมป
| ด ค กนครในประเทศไต้หวัน |
| --- | --- |
นครปกครองโดยตรง:  เกาสฺยง  ซินเป่ย์  เถา-ยฺเหวียน  ไถจง  ไถหนาน  ไทเป 
นครภายใต้มณฑล:  จีหลง  เจียอี้  ซินจู๋ 
นครภายใต้เทศมณฑล:  จางฮว่า  จู๋เป่ย์  โต่วลิ่ว  ไถตง  โถวเฟิ่น※  ไท่เป่า  ผิงตง  ผูจื่อ※  ยฺเหวียนหลิน※  หนานโถว  หม่ากง  เหมียวลี่  อี๋หลาน  ฮวาเหลียน 
ศูนย์กลางเทศมณฑลที่ไม่ใช่นคร:  จินเฉิง  หนานกาน 
หมายเหตุ: ※ นครที่ไม่ได้เป็นศูนย์กลางเทศมณฑล
| ด ค กนคร เมือง และตำบลของเทศมณฑลฮวาเหลียน |
| --- | --- | --- |
เมืองหลวง: ฮวาเหลียน
| นคร |  ฮวาเหลียน  |  |
| เมือง |  เฟิ่งหลิน  ยวี่หลี่  |  |
| ตำบล |  เฟิงปิน  ฟู่หลี่  กวางฟู่  จี๋อาน  รุ่ยซุ่ย  โช่วเฟิง  ซินเฉิง  |  |
| ตำบลชนพื้นเมืองภูเขา |  วั่นหรง  ซิ่วหลิน  จั๋วซี  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี 
ภูมิศาสตร์:  มิวสิกเบรนซ์ พื้นที่
ไฮโดรเจนเปอร์ออกไซด์แบบไอระเหย

ไฮโดรเจนเปอร์ออกไซด์แบบไอระเหย (อังกฤษ: Vaporized hydrogen peroxide (เครื่องหมายการค้า VHP), หรือเรียกว่า hydrogen peroxide vapor (HPV)) เป็นสารไฮโดรเจนเปอร์ออกไซด์ (H2O2) ในรูปไอระเหยที่มีการใช้งานเพื่อเป็นสารต้านจุลชีพที่อุณหภูมิต่ำในการกำจัดสิ่งปนเปื้อนในพื้นที่ปิดล้อมและปิดสนิท เช่น ส่วนปฏิบัติงานในห้องทดลอง, ห้องแยกโรค (isolation room), และห้องทำความสะอาดแบบเคลื่อนผ่าน (pass-through room) และกระทั่งพื้นที่ภายในเครื่องบิน
การใช้เป็นสารทำให้ปลอดเชื้อ > สถานะการกำกับดูแล

สำนักงานปกป้องสิ่งแวดล้อมสหรัฐ (EPA) ขึ้นทะเบียนไฮโดรเจนเปอร์ออกไซด์แบบไอระเหยว่าเป็นสารทำให้ปลอดเชื้อ (sterilant) ซึ่งให้คำจำกัดความว่า "สารที่ทำลายหรือกำจัดจุลินทรีย์มีชีวิตทุกรูปแบบในสภาพแวดล้อมที่ไม่มีชีวิต รวมถึงเซลล์แบคทีเรียในสภาพปกติทุกรูปแบบ, สปอร์ของแบคทีเรีย, เชื้อรา, สปอร์ของเชื้อรา, และไวรัส" ในฐานะสารทำให้ปลอดเชื้อ ไฮโดรเจนเปอร์ออกไซด์แบบไอระเหยเป็นหนึ่งในสารเคมีที่ได้รับการอนุมัติให้ใช้ขจัดการปนเปื้อนสปอร์ของโรคแอนแทรกซ์ในอาคารที่มีการปนเปื้อน เช่นกรณีที่เกิดขึ้นระหว่างเหตุโจมตีด้วยแอนแทรกซ์ พ.ศ. 2544 ในสหรัฐ นอกจากนี้ยังแสดงให้เห็นว่ามีประสิทธิภาพในการกำจัดเชื้อไวรัสวิเทศ (exotic virus) จากสัตว์ เช่นไวรัสไข้หวัดนก และไวรัสก่อโรคนิวคาสเซิล จากอุปกรณ์และพื้นผิวต่าง ๆ
การใช้เป็นสารทำให้ปลอดเชื้อ > การนำมาใช้งาน

ไฮโดรเจนเปอร์ออกไซด์แบบไอระเหยผลิตจากสารละลายของ H2O2 กับน้ำ โดยใช้เครื่องกำเนิดที่ออกแบบมาเพื่อวัตถุประสงค์นี้โดยเฉพาะ ขั้นแรกเครื่องกำเนิดจะลดความชื้นของอากาศโดยรอบ จากนั้นจึงผลิตไอระเหยไฮโดรเจนเปอร์ออกไซด์ โดยส่งผ่านไฮโดรเจนเปอร์ออกไซด์ในสภาพสารละลายไปยังเครื่องพ่นไอระเหยและหมุนเวียนไอในอากาศด้วยความเข้มข้นตามที่ตั้งโปรแกรมไว้ซึ่งปกติมีตั้งแต่ 140 ppm ถึง 1,400 ppm ขึ้นอยู่กับเชื้อก่อโรคที่จะขจัด เมื่อเปรียบเทียบแล้วความเข้มข้น 75 ppm ถือเป็น "อันตรายต่อชีวิตหรือสุขภาพทันที" สำหรับมนุษย์ หลังจากที่ไอระเหยไฮโดรเจนเปอร์ออกไซด์หมุนเวียนอยู่ในพื้นที่ปิดตามระยะเวลาที่กำหนดไว้แล้ว ก็จะหมุนเวียนกลับเข้าไปยังเครื่องกำเนิด และจะถูกสลายกลับเป็นน้ำและออกซิเจนโดยเครื่องฟอกเชิงเร่งปฏิกิริยาออกซิเดชัน (catalytic converter) จนกระทั่งความเข้มข้นของไอระเหยของไฮโดรเจนเปอร์ออกไซด์ลดลงถึงระดับที่ปลอดภัย (โดยทั่วไป <1 ppm) หรืออีกวิธีหนึ่งคือระบายไอระเหยของไฮโดรเจนเปอร์ออกไซด์ออกสู่อากาศภายนอก ในกรณีที่ไม่จำเป็นต้องดึงไอระเหยกลับคืนมา
การใช้เป็นสารทำให้ปลอดเชื้อ > การใช้ในโรงพยาบาล

ไฮโดรเจนเปอร์ออกไซด์แบบไอระเหยได้ผ่านการตรวจสอบว่าเป็นสารฆ่าเชื้อในอากาศและถูกใช้เป็นมาตรการควบคุมการติดเชื้อสำหรับโรงพยาบาล และมีการพิสูจน์ว่าสามารถลดอุบัติการณ์ของการติดเชื้อในโรงพยาบาลจากเชื้อโรคหลายชนิด เช่นการติดเชื้อ Clostridium difficile, การติดเชื้อเอนเทอโรคอคคัส ที่ต้านทานต่อยาแวนโคมัยซิน และการติดเชื้อสแตฟฟิโลคอกคัส ออเรียส ที่ต้านทานต่อยาเมธิซิลิน ซึ่งล้วนเกี่ยวข้องกับการปนเปื้อนในสิ่งแวดล้อม มีการใช้ไอระเหยของ H2O2 ในโรงพยาบาลเพื่อกำจัดสารก่อโรคจากสิ่งแวดล้อม เช่นเชื้อแบคทีเรีย Klebsiella pneumoniae ที่ดื้อต่อยาปฏิชีวนะ และป้องกันการติดเชื้อของผู้ป่วยที่ตามมาในภายหลัง
การใช้เป็นสารทำให้ปลอดเชื้อ > เทคโนโลยีการตรวจติดตาม

สำนักงานบริหารความปลอดภัยและอาชีวอนามัย (OSHA) กำหนดค่าความเข้มข้นของสารเคมีในบรรยากาศการทำงานที่อนุญาตให้มีได้ หรือ PEL (permissible exposure limits) ที่ 1.0 ppm (1.4 มิลลิกรัม/ลูกบาศก์เมตร) สำหรับไอระเหยของไฮโดรเจนเปอร์ออกไซด์ โดยปกติแล้วสภาพแวดล้อมการทำงานที่ปลอดภัยรอบ ๆ อุปกรณ์ฆ่าเชื้อจะเกิดขึ้นได้ต้องมีอุปกรณ์ตรวจวัดไฟฟ้าเคมีที่สามารถวัดค่าได้ถึงระดับหนึ่งในพันล้านส่วน (ppb) และขั้นต่ำในระดับหนึ่งในล้านส่วน (ppm) โดยทั่วไปเซ็นเซอร์เหล่านี้มีราคาไม่แพง แต่มีความจำเพาะกับสภาพแวดล้อม ยิ่งไปกว่านั้นเซ็นเซอร์ไฟฟ้าเคมีสำหรับไอระเหยของไฮโดรเจนเปอร์ออกไซด์ มักตั้งอยู่ใกล้กับอุปกรณ์ฆ่าเชื้อเพื่อตรวจจับการรั่วไหลที่อาจเกิดขึ้นได้ในระหว่างรอบของการฆ่าเชื้อ ใน พ.ศ. 2557 บริษัท Advanced Sterilization Products (ASP) ผู้ผลิตเครื่อง Sterrad ซึ่งฆ่าเชื้อด้วยพลาสมาของแก๊สไฮโดรเจนเปอร์ออกไซด์ ได้ออกจดหมายเตือนถึงผู้จัดการความเสี่ยงของโรงพยาบาลเพื่อบอกพวกเขาว่า อาจพบการตกค้างของไฮโดรเจนเปอร์ออกไซด์ในบริเวณที่ทำการฆ่าเชื้อ ไอระเหยที่ตกค้างในบริเวณที่มีการฆ่าเชื้ออาจนำไปสู่การสัมผัสโดยบังเอิญของเจ้าหน้าที่โรงพยาบาล
การตรวจสอบระดับไฮโดรเจนเปอร์ออกไซด์ภายในห้องปลอดเชื้อระหว่างรอบการฆ่าเชื้ออาจเป็นเรื่องที่ทำได้ยาก เนื่องจากปัญหาทางเทคนิคเช่นการควบแน่น ภาวะสูญญากาศ และความเข้มข้นที่สูง ทำให้เทคโนโลยีการตรวจจับหลายอย่าง เช่นอุปกรณ์ตรวจวัดไฟฟ้าเคมี ไม่สามารถตรวจสอบความเข้มข้นของ H2O2 ตามเวลาจริงได้ การแก้ปัญหาเหล่านี้อาจใช้วิธีการทางแสงแทน เช่นสเปกโทรสโกปี เพื่อให้แน่ใจว่าความเข้มข้นของ H2O2 สูงพอสำหรับห้องปลอดเชื้อ
โหลว เจียหลิง

โหลว เจียหลิง ( จีน: 羅嘉翎, พินอิน: Luó Jiālíng) เป็นนักเทควันโดหญิงชาวไต้หวัน
ประวัติ

เจียหลิงเกิดในตระกูลที่ผูกพันกับเทควันโด โดยพ่อของเขา (โหลว เหวินเซียง) มีโรงฝึกเทควันโดของตัวเขาเอง และบุตรชายของเขา (โหลว ยู่เจิ่ง) ก็เป็นนักเทควันโดด้วยเช่นกัน โดยเจียหลิงเริ่มการเป็นนักเทควันโดโดยการฝึกจากพ่อของเขาตั้งแต่ยังเล็ก
เมื่อครั้งที่เจียหลิงเรียนชั้นประถมศึกษาปีที่ 6 เธอได้แชมป์การแข่งขันในระดับเยาวชน เมื่อเจียหลิงเข้าเรียนที่โรงเรียนซานฉีในเมืองซินเป่ย์ เธอเริ่มฝึกการต่อสู้อย่างจริงจัง เธอคว้าเหรียญทองในการแข่งขันกีฬาแห่งชาติระดับกลางของไต้หวันสองปีซ้อน ระหว่างนั้นส่วนสูงของเธอเพิ่มขึ้นไปถึง 180 เซนติเมตร
เจียหลิงเข้าเรียนที่โรงเรียนมัธยมซานหมิน และเธอได้ติดทีมชาติจีนไทเปในช่วงที่เธอเรียนระดับมัธยมในปีแรก
เมื่อเธอจบการศึกษาในระดับมัธยม เจียหลิงเข้าศึกษาในมหาวิทยาลัยพลศึกษาแห่งชาติไต้หวัน โดยเธอมักเอาหนังสือไปทบทวนขณะอยู่ในแคมป์ทีมชาติ และงานอดิเรกของเธอ คือ การทำขนม
แหล่งข้อมูล

โหลว เจียหลิง ที่เฟซบุ๊ก
โหลว เจียหลิง ที่อินสตาแกรม
โหลว เจียหลิงที่ยูทูบ
มาร์ติน โพเลียคอฟฟ์

เซอร์ มาร์ติน โพเลียคอฟฟ์ CBE CChem FRS FREng FRSC FIChemE (อังกฤษ: Martyn Poliakoff, เกิด 16 ธันวาคม ค.ศ. 1947) เป็นนักเคมี ชาวอังกฤษ งานวิจัยของเขาเกี่ยวข้องกับข้อมูลเชิงลึกของเคมีพื้นฐาน และของเหลววิกฤตยิ่งยวด รวมถึงรังสีอินฟราเรด และ เลเซอร์ เขาเป็นอาจารย์วิจัยที่มหาวิทยาลัยนอตทิงแฮม นอกจากนี้เขายังเป็นอาจารย์ในสาขาเคมีสีเขียว
| เซอร์ มาร์ติน โพเลียคอฟฟ์ CBE FRS CChem FREng FRSC FIChemE |
| --- | --- |
โพเลียคอฟฟ์ขณะถ่ายทำ Periodic Videos
เกิด:  (1947-12-16) 16 ธันวาคม ค.ศ. 1947 (76 ปี) ลอนดอน, อังกฤษ
ศิษย์เก่า: มหาวิทยาลัยเคมบริดจ์ (BA, PhD)
มีชื่อเสียงจาก: The Periodic Table of Videos
คู่สมรส: จาเนต ฟรานซ์ คีนน์ (สมรส 1969)
บุตร: 2
รางวัล: Meldola Medal and Prize (1976) FRSC (2002) FRS (2002) FIChemE (2004) CChem CBE (2008) Knight Bachelor (2015) FREng (2017) Longstaff Prize (2019) Michael Faraday Prize (2019)
อาชีพทางวิทยาศาสตร์
สถาบันที่ทำงาน: มหาวิทยาลัยนิวคาสเซิล มหาวิทยาลัยนอตทิงแฮม
วิทยานิพนธ์: The matrix isolation of large molecules. The photochemistry of transition metal carbonyls (1973)
อาจารย์ที่ปรึกษาในระดับปริญญาเอก: เจ. เจ. เทอร์เนอร์
ลูกศิษย์ในระดับปริญญาเอก: แอนดรูว์ เอียน คูเปอร์
 
   เสียงของมาร์ติน โพเลียคอฟฟ์  from the BBC programme Material World, 28 August 2008 
เว็บไซต์: nottingham.ac.uk/chemistry/people/martyn.poliakoff
โพเลียคอฟฟ์เริ่มมีชื่อเสียงในช่วงปลายทศวรรษ 2000 ถึง ต้นทศวรรษ 2010 ในบทบาทผู้บรรยายหลักของช่องยูทูบ Periodic Videos.
คริสต์ โนโวเซลิช

| คริสต์ โนโวเซลิช |
| --- | --- |
Novoselic performing at the "Nevermind 20 Years Celebration at the EMP" in 2011.
ข้อมูลพื้นฐาน
ชื่อเกิด: Krist Anthony Novoselic
รู้จักในชื่อ: Chris Novoselic
เกิด:  (1965-05-16) 16 พฤษภาคม ค.ศ. 1965 (59 ปี) Compton, California, U.S.
ที่เกิด: Aberdeen, Washington
แนวเพลง:  Grunge  hard rock  alternative rock  punk rock  post-punk  sludge metal  cowpunk 
อาชีพ:  Musician  activist  songwriter  author  director 
เครื่องดนตรี:  Bass guitar  vocals  guitar  accordion  organ 
ช่วงปี: 1987–ปัจจุบัน
ค่ายเพลง:  Sub Pop  DGC  Geffen  SpinART 

เว็บไซต์: www.novoselic.com 
นักดนตรี
คริสต์ แอนโทนี โนโวเซลิช (อังกฤษ: Krist Anthony Novoselic; โครเอเชีย: Krist Novoselić; หรืออาจเขียนว่า Chris Novoselic) เกิด 16 พฤษภาคม ค.ศ. 1965 เป็นนักดนตรี และนักเคลื่อนไหวทางการเมืองชาวอเมริกัน เป็นอดีตมือเบสและสมาชิกผู้ก่อตั้งวงกรันจ์ เนอร์วานา ร่วมกับมือกีตาร์และนักร้องนำ เคิร์ต โคเบน วงเนอร์วานาประสบความสำเร็จอย่างยิ่ง ได้รับรางวัลระดับแผ่นเสียงทองคำและทองคำขาวหลายครั้ง และยังออกทัวร์ไปทั่วโลกโดยทุกโชว์สามารถขายบัตรได้หมด เมื่อเนอร์วานาแยกกันไปภายหลังการเสียชีวิตของเคิร์ต โคเบนในปี 1994 โนโวเซลิชได้ก่อตั้งวงที่ชื่อ สวีตเซเวนตีไฟฟ์ (Sweet 75) หลังจากนั้นหลายปีกับวง อายส์อะดริฟต์ (Eyes Adrift) เมื่อปี 2002 ได้ออกอัลบัม 1 ชุดกับแต่ละวง ตั้งแต่ปี 2006 ถึง 2009 เขาเล่นอยู่ในวงพังก์ที่ชื่อ ฟลิปเปอร์ และในปี 2011 เขาได้เล่นเบสและแอกคอร์เดียนในเพลง "I Should Have Known" ให้กับวงฟูไฟเตอส์ ในอัลบัมชุด Wasting Light เขายังกีตาร์เบสและแอกคอร์เดียนกับวงล่าสุด ไจแอนส์อินเดอะทรีส์ (Giants in the Trees) ตั้งแต่เดือนมิถุนายน 2016
รีนุ

| รีนุ |
| --- | --- |
รู้จักในชื่อ: โคอินุ
เกิด: 24 พฤษภาคม พ.ศ. 2541 (26 ปี) โตเกียว,  ญี่ปุ่น
แนวเพลง: เจป๊อป
อาชีพ: นักร้อง・นักพากย์
เครื่องดนตรี: นักร้อง
ช่วงปี: 10 มกราคม พ.ศ. 2559–ปัจจุบัน
ค่ายเพลง: STPR Records
รีนุ (ญี่ปุ่น: 莉犬; โรมาจิ: Rīnu เกิด 24 พฤษภาคม พ.ศ. 2541) เป็นนักร้องและนักพากย์ชายชาวญี่ปุ่นจากเมืองโตเกียว เขาเป็นสมาชิกจากกลุ่มวงอุไตเตะทั้ง 6 คนในวงสตรอว์เบอร์รี่พริ้นซ์
ประวัติ

รีนุ เกิดเมื่อวันที่ 24 พฤษภาคม พ.ศ. 2541 ที่เมืองโตเกียว ประเทศญี่ปุ่น มีพี่ชายของรีนุ 1 คน ส่วนสูงของรีนุประมาณ 150 ซม.[ต้องการอ้างอิง] กรุ๊ปเลือดของเขาคือกรุ๊ปบี สีประจำของเขาในวงสตรอว์เบอร์รี่พริ้นซ์คือสีแดง คู่เป็นทางการของเขาคือรูท เป็นส่วนหนึ่งของกลุ่มเด็ก (กลุ่มสัญญาณไฟจราจร) ด้วยกันกับโคลอนและรูท
นอกจากกิจกรรมกลุ่ม เขามักจะพยายามทำวิดีโอร้องเพลงต้นฉบับของเขาในยูทูบ โพสเช่นอนิเมะต้นฉบับ เขาได้ถ่ายทอดสดบนเว็บไซต์กระจายวิดีโอของวงพวกเขา วิดีโอบางอันของเขาได้ตียอดคนดูมากกว่า 15 ล้านกว่าคน บางครั้งเขามีหน้าที่แต่งเนื้อร้องด้วย เพลงอัลบั้มเต็มแรกของเขาที่แต่งเองชื่อว่า ไทม์แคปซูล (タイムカプセル, Time capsule) ได้ปล่อยตัวเมื่อวันที่ 11 ธันวาคม พ.ศ. 2562 เพลงนี้ได้ได้รับรางวัลอันดับสองในการจัดอันดับอัลบั้มในโอริคอนประจำสัปดาห์ อันดับที่ 1 ในการจัดอันดับเพลงประจำวัน
ชื่อของเขาที่ถูกลงนามในยูทูบ นิโคนิโค และติ๊กต๊อก ในชื่อนามของเขาว่า รีนุคุง (莉犬くん) นอกจากนี้ในฐานะนักพากย์นอกจากนี้ยังมีการใช้ชื่อวงการนักพากย์ของเขาว่า โคอินุ (こいぬ) น้องชายของเขาในช่องยูทูบของเขาและเพื่อนๆของเขารวมทั้งแฟนคลับของรีนุยังคงเรียกกันว่า รีเก็นคุง (りけんくん) รีเนะโกะคุง (りねこくん) รีโกะจัง (りいこちゃん) เป็นต้น ในความหลากหลายของเสียง เขาได้กำลังทำวิดีโอบทพูดด้วย
เนื่องจากเขาเป็นคนข้ามเพศ ลักษณะเสียงของเขาดูคล้ายๆผู้หญิง ในทวิตเตอร์ของเขา เขาได้โพสต์ประกาศว่าเขามีความทุกข์ใจเกี่ยวกับอัตลักษณ์ทางเพศ
การแสดงและการพากย์ > โทรทัศน์อนิเมะ

แบบฝึกหัดสารภาพรักของฉันกับเธอ (いつだって僕らの恋は10センチだった。Itsu datte bokura no koi wa 10-senchidatta.) (พ.ศ. 2560 รับบทตัวละครเป็น เซริซาวะ ชุนกิ ช่วงวัยเด็ก)
คิรัตโตะพรีจัง (พ.ศ. 2561 รับบทตัวละครเป็น โมเอะกิ ฮารุตะ)
Hashiri tsuzukete yokattatte (พ.ศ. 2561 รับบทตัวละครเป็น กุชิเก็น ชิโอะริ）
โยไคกาคุเอ็น Y ~N โตะโนะโซงุ~ (พ.ศ. 2563 รับบทตัวละครหลักในเรื่องเป็น เฮบิยามะ ชิอากิ, สกายสเนเกอร์)
การแสดงและการพากย์ > อื่นๆ

ฮันนี่เวิร์คส์ (HoneyWorks) - ดอลซ์ (Dolce) (ชิรายูกิ ฟูมะ)
แหล่งข้อมูลอื่นๆ

รีนุ ที่เอกซ์ (ทวิตเตอร์)
UCpcGAVuBSJEFs48MBxhf9eg
ไรอัน ฮิกา

ไรอัน ฮิกา (หรือชื่อในยูทูบ nigahaga) เป็นยูทูเบอร์สัญชาติอเมริกัน เขาเป็นที่รู้จักในการทำวิดิโอตลก ในวันที่ 12 พฤษภาคม พ.ศ. 2565 ช่องยูทูบของเขามียอดการดูมากกว่า 4.3 พันล้านครั้งและมียอดผู้ติดตามมากกว่า 21 ล้านคน
ประวัติ

ไรอัน ฮิกามีเชื้อสายญี่ปุ่น จากเกาะโอกินาวะ เขาเกิดที่ Hilo, ฮาวาย เมื่อวันที่ 6 มิถุนายน พ.ศ. 2533 เชามีพี่ชายชื่อว่า Kyle  เมื่อโตขึ้นเขาได้เล่นกีฬายูโดและได้รับสายดำ
ช่องยูทูบ

ช่อง nigahiga ได้ถูกสร้างเมื่อวันที่ 20 กรกฎาคม พ.ศ. 2549 ในวันที่ 21 ธันวาคม พ.ศ. 2553 ช่องของเขาได้มียอดผู้ติดตามถึง 3 ล้านคน ซึ่งเป็นช่องแรกที่สามารถทำได้ ข้อมูลจากฮิกา เขาบอกว่า ชื่อช่องของเขาเกิดจากการรวมกันของ "niga" ซึ่งแปลว่า
"พูดจาโผงผาง" ในภาษาญี่ปุ่น และชื่อของเขา "Higa"
ในปี พ.ศ. 2554 เขาได้สร้างช่องที่สองชื่อ HigaTV ที่จะลงวิดิโอเกี่ยวกับเบื้องหลังการถ่ายทำและ vlog ต่าง ๆ ในเดือนมิถุนายน ปี พ.ศ. 2561 ได้มียอดผู้ติดตามมากกว่า 5 ล้านคน
สนามกีฬาฌูแซ อัลวาลาดึ

| --- | --- |
ยูฟ่า 
th
ที่ตั้ง: ลิสบอน โปรตุเกส
พิกัด: 38°45′40.30″N 9°9′38.82″W﻿ / ﻿38.7611944°N 9.1607833°W﻿ / 38.7611944; -9.1607833
เจ้าของ: สปอร์ติกกลูบีดีปูร์ตูกาล
ความจุ: 50,095 ที่นั่ง
สถิติผู้ชม: 50,046 คน (สปอร์ติกกลูบีดีปูร์ตูกาล พบ เรอัลมาดริด) (22 พฤศจิกายน 2559)
ขนาดสนาม: 105 × 68 เมตร
พื้นผิว: หญ้า
การก่อสร้าง
ลงเสาเข็ม: 2546
เปิดใช้สนาม: 6 สิงหาคม 2546
งบประมาณในการก่อสร้าง: 105 ล้านยูโร
สถาปนิก: ตูมัช ตาไวรา
การใช้งาน
สปอร์ติกกลูบีดีปูร์ตูกาล (2546–ปัจจุบัน) ฟุตบอลทีมชาติโปรตุเกส (บางนัด)
สนามกีฬาฌูแซ อัลวาลาดึ (โปรตุเกส: Estádio José Alvalade) เป็นสนามฟุตบอลในกรุงลิสบอน ประเทศโปรตุเกส เป็นสนามเหย้าของสปอร์ติกกลูบีดีปูร์ตูกาล สร้างขึ้นติดกับบริเวณที่เคยเป็นสนามที่มีชื่อเดียวกัน สนามนี้ได้รับการตั้งชื่อตามฌูแซ อัลวาลาดึ ผู้ก่อตั้งและสมาชิกสโมสรสปอร์ติกกลูบีดีปูร์ตูกาลคนแรกในต้นคริสต์ศตวรรษที่ 20
21 ธันวาคม

วันที่ 21 ธันวาคม เป็นวันที่ 355 ของปี (วันที่ 356 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 10 วันในปีนั้น
เหตุการณ์

พ.ศ. 1667 (ค.ศ. 1124) - สมเด็จพระสันตะปาปาฮอนอริอุสที่ 2 ได้รับเลือกหลังจากการปลดสมเด็จพระสันตะปาปาเซเลสทีนที่ 2 ซึ่งเป็นที่ถกเถียงกัน
พ.ศ. 2443 (ค.ศ. 1900) - เปิดเดินรถไฟสายกรุงเทพ-นครราชสีมา
พ.ศ. 2456 (ค.ศ. 1913) - อาร์เทอร์ วินน์ เผยแพร่ปริศนาอักษรไขว้กระดานแรกในหนังสือพิมพ์ นิวยอร์กเวิลด์
พ.ศ. 2480 (ค.ศ. 1937) - ภาพยนตร์การ์ตูนแอนิเมชันเรื่อง สโนไวท์กับคนแคระทั้งเจ็ด ซึ่งสร้างจากเทพนิยายเรื่อง สโนไวท์ โดยพี่น้องตระกูลกริมม์ เปิดฉายรอบปฐมทัศน์
พ.ศ. 2484 (ค.ศ. 1941) - สงครามโลกครั้งที่ 2: ประเทศไทยทำอนุสัญญาเป็นพันธมิตรกับญี่ปุ่น ในการร่วมมือกันทางการเมือง การทหาร และเศรษฐกิจ โดยกระทำพิธี ณ พระอุโบสถวัดพระศรีรัตนศาสดาราม
พ.ศ. 2501 (ค.ศ. 1958) - ชาลส์ เดอ โกล ได้รับเลือกตั้งเป็นประธานาธิบดีคนแรกของสาธารณรัฐที่ 5 แห่งฝรั่งเศส
พ.ศ. 2510 (ค.ศ. 1967) - หลุยส์ วอชแกนสกี้ (Louis Washkansky) ผู้ป่วยคนแรกที่ได้รับการผ่าตัดเปลี่ยนหัวใจเสียชีวิตภายหลังเปลี่ยนหัวใจ 18 วัน
พ.ศ. 2531 (ค.ศ. 1988) - แพนแอม เที่ยวบินที่ 103 ได้เกิดระเบิดกลางอากาศคร่าชีวิตผู้โดยสาร 243 คนและลูกเรือ 16 คน และคนบนพื้นดินที่กำลังเข้านอน อีก 11 คน ของเมือง Lockerbie ทางตะวันตกเฉียงใต้ของสกอตแลนด์
พ.ศ. 2534 (ค.ศ. 1991) – การล่มสลายของสหภาพโซเวียต: ผู้นำของสาธารณรัฐโซเวียตที่ปกครองตนเอง 11 แห่งลงนามในพิธีสารอัลมา-อาตาเพื่อสถาปนาเครือรัฐเอกราชขึ้นแทนที่สหภาพโซเวียตที่กำลังล่มสลาย
วันเกิด

พ.ศ. 2400 (ค.ศ. 1857) – พระเจ้าบรมวงศ์เธอ พระองค์เจ้ากนกวรรณเลขา (สิ้นพระชนม์ 29 มิถุนายน พ.ศ. 2461)
พ.ศ. 2452 (ค.ศ. 1909) – พระเจ้าวรวงศ์เธอ พระองค์เจ้าจุไรรัตนศิริมาน (สิ้นพระชนม์ 24 พฤศจิกายน พ.ศ. 2543)
พ.ศ. 2479 (ค.ศ. 1936) – พงษ์ศักดิ์ จันทรุกขา ศิลปินชาวไทย (ถึงแก่กรรม 1 กันยายน พ.ศ. 2558)
พ.ศ. 2480 (ค.ศ. 1937) – เจน ฟอนดา นักแสดงและนักเขียนชาวอเมริกา
พ.ศ. 2485 (ค.ศ. 1942) – หู จิ่นเทา นักการเมืองและอดีตประธานาธิบดีจีน
พ.ศ. 2491 (ค.ศ. 1948) – ซามูเอล แอล. แจ็กสัน นักแสดงชาวอเมริกา
พ.ศ. 2497 (ค.ศ. 1954) – พรทิพย์ โรจนสุนันท์ แพทย์ชาวไทย
พ.ศ. 2502 (ค.ศ. 1959) – ชัยวัฒน์ เกตุวรชัย  อดีตรองผู้บัญชาการตำรวจแห่งชาติ
พ.ศ. 2504 (ค.ศ. 1961) – อู๋ เจิ้นหวี่ นักแสดงชาวฮ่องกง
พ.ศ. 2508 (ค.ศ. 1965) – จริยา แอนโฟเน่ นักแสดงชาวไทย
พ.ศ. 2509 (ค.ศ. 1966) –
คีเฟอร์ ซูเธอร์แลนด์ นักแสดงชาวแคนาดา
มิเชล เฮิร์ด นักแสดงหญิงชาวอเมริกัน
พ.ศ. 2511 (ค.ศ. 1968) – อรัญญา พงศ์ภัณฑารักษ์ นักแสดงและนางแบบชาวไทย
พ.ศ. 2512 (ค.ศ. 1969) – ฌูว์ลี แดลปี นักแสดง ผู้กำกับ นักเขียนบท นักแต่งเพลงและนักร้องชาวฝรั่งเศส
พ.ศ. 2520 (ค.ศ. 1977) - แอมานุแอล มาครง ประธานาธิบดีฝรั่งเศสคนที่ 25 และผู้ปกครองร่วมแห่งอันดอร์รา
พ.ศ. 2522 (ค.ศ. 1979) – เคย์ ลังกาวงษ์ นักเตะกองหลัง
พ.ศ. 2524 (ค.ศ. 1981) – ลภัสภร ถาวรเจริญ นักกรีฑาชาวไทย
พ.ศ. 2528 (ค.ศ. 1985) –
ลีลาวุฒิ หัตถกิจโกศล นักร้อง นักแสดงชาวไทย
โอนี ลอร์แคน นักมวยปล้ำอาชีพชาวอเมริกัน
พ.ศ. 2530 (ค.ศ. 1987) –
ธันย์ชนก ฤทธินาคา นักแสดงชาวไทย
ริก บูกส์ นักมวยปล้ำอาชีพชาวอเมริกัน
พ.ศ. 2534 (ค.ศ. 1991) –
บาห์มัน อัสการี นักคาราเต้ชาวอิหร่าน
วิศรุต หิรัญบุศย์ นักแสดงและนายแบบ ชาวไทย
โอทิส (นักมวยปล้ำ) นักมวยปล้ำอาชีพชาวอเมริกัน
พ.ศ. 2539 (ค.ศ. 1996) – เบน ชิลเวลล์ นักฟุตบอลชาวอังกฤษ